nibzard/narodne-novine-full-text-markdown huggingface dataset:
## Uredba o dopunama Uredbe o nazivima radnih mjesta i koeficijentima složenosti poslova u državnoj službi

### NN 32/2009 (13.3.2009.), Uredba o dopunama Uredbe o nazivima radnih mjesta i koeficijentima složenosti poslova u državnoj službi

VLADA REPUBLIKE HRVATSKE

707

Na temelju članka 78. stavaka 1. i 2. i članka 109. stavka 1. Zakona o državnim službenicima i namještenicima (»Narodne novine«, broj 27/2001), a u vezi s člankom 144. stavkom 2. točkom a) Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 10. ožujka 2009. godine donijela

UREDBU

O DOPUNAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U DRŽAVNOJ SLUŽBI

Članak 1.

U Uredbi o nazivima radnih mjesta i koeficijentima složenosti poslova u državnoj službi (»Narodne novine«, br. 37/2001, 38/2001-isp., 71/2001, 89/2001, 112/2001, 7/2002-isp., 17/2003, 197/2003, 21/2004, 25/2004, 66/2005, 131/2005, 11/2007, 47/2007, 109/2007 i 58/2008), u članku 2. stavku 1. podstavku c) Položaji III. vrste, dodaje se nova točka 1. koja glasi:

»1. voditelj pododsjeka 1,05

Stručni uvjeti za točku 1: kao za upravnog referenta, stručnog referenta, informatičkog referenta, administrativnog referenta ili računovodstvenog referenta, pet godina radnog staža u struci«.

Dosadašnje točke 1. i 2. postaju točke 2. i 3.

U stručnim uvjetima za točku 2. broj: »1«, mijenja se i glasi: »2«.

U stručnim uvjetima za točku 3. broj: »2«, mijenja se i glasi: »3«.

Članak 2.

Iza članka 22b. dodaju se članci 22c. i 22d. koji glase:

»Članak 22c.

Posebni nazivi radnih mjesta u Ministarstvu gospodarstva, rada i poduzetništva su:

a) Radna mjesta I. vrste

1. zamjenik ravnatelja Ravnateljstva za robne zalihe 3,50

Stručni uvjeti za točku 1: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema općem aktu.

Članak 22d.

Posebni nazivi radnih mjesta u Ministarstvu zdravstva i socijalne skrbi su:

a) Radna mjesta I. vrste

1. zamjenik glavnog sanitarnog inspektora Republike Hrvatske 3,39

Stručni uvjeti za točku 1: kao za višeg sanitarnog inspektora.«.

Članak 3.

Ova Uredba stupa na snagu danom objave u Narodnim novinama.

Klasa: 120-02/09-01/04

Urbroj: 5030106-09-1

Zagreb, 10. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Uredba, NN 32/2009-707
## Uredba o izmjenama i dopuni Uredbe o osnivanju Zavoda za sjemenarstvo i rasadničarstvo

### NN 32/2009 (13.3.2009.), Uredba o izmjenama i dopuni Uredbe o osnivanju Zavoda za sjemenarstvo i rasadničarstvo

**VLADA REPUBLIKE HRVATSKE**

**708**

Na temelju članka 4. Zakona o sjemenu, sadnom materijalu i priznavanju sorti poljoprivrednog bilja (»Narodne novine«, br. 140/2005 i 35/2008) i članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 10. ožujka 2009. godine donijela

**UREDBU**

**O IZMJENAMA I DOPUNI UREDBE O OSNIVANJU ZAVODA ZA SJEMENARSTVO I RASADNIČARSTVO**

Članak 1.

U Uredbi o osnivanju Zavoda za sjemenarstvo i rasadničarstvo (»Narodne novine«, br. 44/98, 152/98, 48/2000 i 21/2004), članak 1. stavak 2. mijenja se i glasi:

»Sjedište Zavoda za sjemenarstvo i rasadničarstvo je u Osijeku, Brijest, Usorska 19.«.

Članak 2.

U članku 2. stavku 1. riječi: »Ministarstvo poljoprivrede i šumarstva«, zamjenjuju se riječima: »Ministarstvo poljoprivrede, ribarstva i ruralnog razvoja.«.

Članak 3.

Članak 3. stavak 1. mijenja se i glasi:

»Djelatnosti Zavoda čine sljedeći poslovi i zadaci:

1. certifikacija sjemena i sadnog materijala, kroz postupak stručnog nadzora nad proizvodnjom, doradom, pakiranjem, plombiranjem i označavanjem sjemena i sadnog materijala te stručna kontrola dobavljača,

2. priznavanje sorti krmnog bilja, žitarica, repa, povrća, krumpira, uljarica i predivog bilja i loza,

3. nadzor nad radom ovlaštenih laboratorija,

4. nadzor nad radom ovlaštenih uzorkivača,

5. nadzor nad radom ovlaštenih održivača sorti,

6. očuvanje biljnih genetskih izvora poljoprivrednog bilja,

7. provjera postojanja uvjeta za upis u upisnike dobavljača, laboratorija i uzorkivača sjemena,

8. odobrava dobavljaču obavljanje nadzora pod stručnom kontrolom,

9. obavljanje poslova zaštite biljnih sorti,

10. obavljanje drugih poslova i zadataka utvrđenih Statutom Zavoda sukladno Zakonu o sjemenu, sadnom materijalu i priznavanju sorti poljoprivrednog bilja i Zakonu o zaštiti biljnih sorti.«.

Članak 4.

U članku 10. iza stavka 2. dodaje se stavak 3. koji glasi:

»Iznimno od odredbi stavka 2. ovoga članka, na prijedlog Upravnog vijeća, uz suglasnost Vlade Republike Hrvatske, Zavod može dobit upotrijebiti u svrhu poboljšanja uvjeta rada i poslovanja Zavoda.«.

Članak 5.

Ova Uredba stupa na snagu osmog dana od dana objave u »Narodnim novinama«.

Klasa: 320-11/09-01/01

Urbroj: 5030120-09-1

Zagreb, 10. ožujka 2009.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iu**r., v. r.

Uredba, NN 32/2009-708
## Odluka o davanju suglasnosti na Pravilnik o uvjetima i načinu korištenja sredstava Fonda za regionalni razvoj Republike Hrvatske

### NN 32/2009 (13.3.2009.), Odluka o davanju suglasnosti na Pravilnik o uvjetima i načinu korištenja sredstava Fonda za regionalni razvoj Republike Hrvatske

VLADA REPUBLIKE HRVATSKE

709

Na temelju članka 12. stavak 3. Zakona o Fondu za regionalni razvoj Republike Hrvatske (»Narodne novine«, broj 107/2001), Vlada Republike Hrvatske je na sjednici održanoj 10. ožujka 2009. godine donijela

ODLUKU

O DAVANJU SUGLASNOSTI NA PRAVILNIK O UVJETIMA I NAČINU KORIŠTENJA SREDSTAVA FONDA ZA REGIONALNI RAZVOJ REPUBLIKE HRVATSKE

I.

Daje se suglasnost na Pravilnik o uvjetima i načinu korištenja sredstva Fonda za regionalni razvoj Republike Hrvatske koji je Upravni odbor Fonda donio na sjednici održanoj 27. veljače 2009. godine, u tekstu koji je dostavio Fond za regionalni razvoj Republike Hrvatske aktom, klase: 030-02/09-02/21, urbroja: 563-09-01 od 27. veljače 2009.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 302-01/09-02/01

Urbroj: 5030118-09-1

Zagreb, 10. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 32/2009-709
## Pravilnik o izmjenama Pravilnika za proizvode od kristalnog stakla

### NN 32/2009 (13.3.2009.), Pravilnik o izmjenama Pravilnika za proizvode od kristalnog stakla

MINISTARSTVO GOSPODARSTVA, RADA I PODUZETNIŠTVA

712

Na temelju članka 5. Zakona o tehničkim zahtjevima za proizvode i ocjeni sukladnosti (»Narodne novine« br.158/03, 79/07) ministar gospodarstva rada i poduzetništva donosi

PRAVILNIK

O IZMJENAMA PRAVILNIKA ZA PROIZVODE OD KRISTALNOG STAKLA

Članak 1.

U Pravilniku za proizvode od kristalnog stakla (»Narodne novine«, br. 135/05) članak 3. stavak 1. mijenja se i glasi:

»(1) Ako je proizvod iz članka 1. ovoga Pravilnika označen jednim od opisa navedenim u stupcu (b) Dodatka I. ovoga Pravilnika može imati i odgovarajući identifikacijski simbol koji je prikazan u stupcu (h) Dodatka I. ovoga Pravilnika.«

Članak 2.

Članak 6. briše se.

Članak 3.

Članak 8. mijenja se i glasi:

»Inspekcijski nadzor nad stavljanjem proizvoda iz članka 1. ovoga Pravilnika na tržište u nadležnosti je inspekcijskih tijela, sukladno članku 14. Zakona o tehničkim zahtjevima za proizvode i ocijeni sukladnosti (»Narodne novine« br.158/03, 79/07), u skladu s njihovim djelokrugom«.

Članak 4.

Članak 9. briše se.

Članak 5.

U Dodatku II, točka 1., podtočka 1.3 riječi »15 mililitara NClO4« zamjenjuju se riječima »15 mililitara HClO4«.

Članak 6.

Dodatak II, točka 2., podtočka 2.3. mijenja se i glasi:

»Tvrdoća po Vickersu mjeri se po standardu ASTM E 92-65 (ispravak 1965) pri tom se koristi opterećenje od 50 grama i uzima prosjek petnaest mjerenja«.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/09-01/37

Urbroj: 526-03-01-01/4-09-1

Zagreb, 2. ožujka 2009.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Pravilnik, NN 32/2009-712
## Pravila o izmjenama i dopunama Pravila uspostavljanja i provođenja dopunskog zdravstvenog osiguranja

### NN 32/2009 (13.3.2009.), Pravila o izmjenama i dopunama Pravila uspostavljanja i provođenja dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

717

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine« broj 85/06. i 150/08.), odredaba Pravilnika o uvjetima i načinu provođenja dopunskog zdravstvenog osiguranja (»Narodne novine« 2/09.) i članka 27. točke 1. Statuta Hrvatskog zavoda za zdravstveno osiguranje (»Narodne novine«, broj 18/09.) Upravno vijeće Hrvatskog zavoda za zdravstveno osiguranje na 2. sjednici održanoj 26. veljače 2009. godine donijelo je

PRAVILA

O IZMJENAMA I DOPUNAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine« broj 2/09., u daljnjem tekstu: Pravila) u članku 21. iza stavka 2. dodaje se novi stavak 3. koji glasi:

»Iznimno od stavka 2. ovog članka rok važenja police i iskaznice za osigurane osobe iz članka 17. ovih Pravila počinje teći danom sklapanja ugovora o dopunskom zdravstvenom osiguranju:«

Dosadašnji stavci 3., 4. i 5. postaju stavci 4., 5. i 6.

Članak 2.

Ova Pravila objavljuju se u »Narodnim novinama«, a primjenjuju se na ugovore o dopunskom zdravstvenom osiguranju sklopljene od 1. ožujka 2009. godine.

Klasa: 025-04/09-01/47
Urbroj: 338-01-01-09-1
Zagreb, 26. veljače 2009.

Predsjednik
Upravnog vijeća Hrvatskog zavoda za zdravstveno osiguranje
Dražen Jurković, dr. med., v. r.

Ostalo, NN 32/2009-717
## Prosječna mjesečna bruto plaća za 2008.

### NN 32/2009 (13.3.2009.), Prosječna mjesečna bruto plaća za 2008.

DRŽAVNI ZAVOD ZA STATISTIKU

OBJAVE

723

Državni zavod za statistiku objavljuje

PROSJEČNU

MJESEČNU BRUTO PLAĆU ZA 2008.

Prosječna mjesečna bruto plaća po zaposlenome u pravnim osobama Republike Hrvatske za 2008. iznosila je 7 544 kn.

Klasa: 953-03/01-09/19
Urbroj: 555-05-02-2-09-19
Zagreb, 6. ožujka 2009.

Ravnatelj
mr. sc. Ivan Kovač, v. r.

Ostalo, NN 32/2009-723
## Odluka o postavljenju Vladimira Mateka izvanrednog i opunomoćenog veleposlanika Republike Hrvatske u Kraljevini Švedskoj, i za izvanrednog i opunomoćenog veleposlanika Republike Hrvatske u Republici Latviji, sa sjedištem u Stockholmu

### NN 33/2009 (16.3.2009.), Odluka o postavljenju Vladimira Mateka izvanrednog i opunomoćenog veleposlanika Republike Hrvatske u Kraljevini Švedskoj, i za izvanrednog i opunomoćenog veleposlanika Republike Hrvatske u Republici Latviji, sa sjedištem u Stockholmu

PREDSJEDNIK REPUBLIKE HRVATSKE

724

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: T-080-02/08-01/542, urbroj: 50304/2-09-03 od 9. ožujka 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam VLADIMIRA MATEKA izvanrednog i opunomoćenog veleposlanika Republike Hrvatske u Kraljevini Švedskoj, sa sjedištem u Stockholmu, i za izvanrednog i opunomoćenog veleposlanika Republike Hrvatske u Republici Latviji, sa sjedištem u Stockholmu.

Ova Odluka stupa na snagu danom donošenja.

Klasa: 018-07/09-02/19

Urbroj: 71-05-03/1-09-3

Zagreb, 10. ožujka 2009.

Predsjednik
Republike Hrvatske
Stjepan Mesić, v. r.

Odluka, NN 33/2009-724
## Odluka o opozivu Ivana Lackovića s dužnosti generalnog konzula Republike Hrvatske u Talijanskoj Republici, sa sjedištem u Trstu i konzularnim ovlastima nad konzularnim područjem koje obuhvaća pokrajine Veneto i Trentino-Alto Adige i autonomnu pokrajinu Furlaniju-Julijsku Krajinu

### NN 33/2009 (16.3.2009.), Odluka o opozivu Ivana Lackovića s dužnosti generalnog konzula Republike Hrvatske u Talijanskoj Republici, sa sjedištem u Trstu i konzularnim ovlastima nad konzularnim područjem koje obuhvaća pokrajine Veneto i Trentino-Alto Adige i autonomnu pokrajinu Furlaniju-Julijsku Krajinu

PREDSJEDNIK REPUBLIKE HRVATSKE

**725**

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: T-018-07/09-02/01, urbroj: 50304/2-09-05 od 20. veljače 2009., kojim je predsjednik Vlade Republike Hrvatske dao prethodni supotpis, donosim

**ODLUKU**

**O OPOZIVU GENERALNOG KONZULA REPUBLIKE HRVATSKE**

IVAN LACKOVIĆ opoziva se s dužnosti generalnog konzula Republike Hrvatske u Talijanskoj Republici, sa sjedištem u Trstu i konzularnim ovlastima nad konzularnim područjem koje obuhvaća pokrajine Veneto i Trentino-Alto Adige i autonomnu pokrajinu Furlaniju-Julijsku Krajinu.

Ova Odluka stupa na snagu 15. ožujka 2009. godine.

Klasa: 018-07/09-03/01

Urbroj: 71-05-03/1-09-4

Zagreb, 10. ožujka 2009.

Predsjednik
Republike Hrvatske
**Stjepan Mesić**, v. r.

Odluka, NN 33/2009-725
## Rješenje o razrješenju savjetnika predsjednika Vlade Republike Hrvatske

### NN 33/2009 (16.3.2009.), Rješenje o razrješenju savjetnika predsjednika Vlade Republike Hrvatske

VLADA REPUBLIKE HRVATSKE

726

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 3. Pravilnika o unutarnjem redu Ureda predsjednika Vlade Republike Hrvatske, Vlada Republike Hrvatske je na sjednici održanoj 10. ožujka 2009. godine donijela

RJEŠENJE

O RAZRJEŠENJU SAVJETNIKA PREDSJEDNIKA VLADE REPUBLIKE HRVATSKE

Razrješuje se DAVOR IVO STIER položaja savjetnika predsjednika Vlade Republike Hrvatske, radi odlaska na novi položaj.

Klasa: 080-02/09-02/28

Urbroj: 50304/2-09-01

Zagreb, 10. ožujka 2009.

Predsjednik
dr. sc. Ivo Sanader, v. r.

Rješenje, NN 33/2009-726
## Rješenje o imenovanju zamjenika predstojnice Ureda predsjednika Vlade Republike Hrvatske-državne tajnice

### NN 33/2009 (16.3.2009.), Rješenje o imenovanju zamjenika predstojnice Ureda predsjednika Vlade Republike Hrvatske-državne tajnice

VLADA REPUBLIKE HRVATSKE

**727**

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 4. stavka 2. Uredbe o Uredu predsjednika Vlade Republike Hrvatske (»Narodne novine«, broj 129/2002), Vlada Republike Hrvatske je na sjednici održanoj 10. ožujka 2009. godine donijela

**RJEŠENJE**

**O IMENOVANJU ZAMJENIKA PREDSTOJNICE UREDA PREDSJEDNIKA VLADE REPUBLIKE HRVATSKE – DRŽAVNE TAJNICE**

Imenuje se DAVOR IVO STIER zamjenikom predstojnice Ureda predsjednika Vlade Republike Hrvatske – državne tajnice.

Klasa: 080-02/09-01/33

Urbroj: 50304/2-09-01

Zagreb, 10. ožujka 2009.

Predsjednik
**dr. sc. Ivo Sanader**, v. r.

Rješenje, NN 33/2009-727
## Rješenje o razrješenju predstojnika Ureda državne uprave u Istarskoj županiji

### NN 33/2009 (16.3.2009.), Rješenje o razrješenju predstojnika Ureda državne uprave u Istarskoj županiji

VLADA REPUBLIKE HRVATSKE

**728**

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 10. ožujka 2009. godine donijela

**RJEŠENJE**

**O RAZRJEŠENJU PREDSTOJNIKA UREDA DRŽAVNE UPRAVE U ISTARSKOJ ŽUPANIJI**

Razrješuje se RADOVAN JURIČIĆ položaja predstojnika Ureda državne uprave u Istarskoj županiji.

Klasa: 080-02/09-02/30

Urbroj: 50304/2-09-01

Zagreb, 10. ožujka 2009.

Predsjednik
**dr. sc. Ivo Sanader**, v. r.

Rješenje, NN 33/2009-728
## Rješenje o određivanju Klinike za tumore Zagreb, "Referentnim centrom Ministarstva zdravstva i socijalne skrbi za kirurgiju štitne žlijezde"

### NN 33/2009 (16.3.2009.), Rješenje o određivanju Klinike za tumore Zagreb, "Referentnim centrom Ministarstva zdravstva i socijalne skrbi za kirurgiju štitne žlijezde"

MINISTARSTVO ZDRAVSTVA I SOCIJALNE SKRBI

729

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91 i 125/08), donosi

RJEŠENJE

Klinika za tumore Zagreb, određuje se »Referentnim centrom Ministarstva zdravstva i socijalne skrbi za kirurgiju štitne žlijezde«.

Klasa UP/I-510-01/06-01/10

Urbroj: 534-07-1-2/6-09-20

Zagreb, 16. veljače 2009.

Ministar
mr. Darko Milinović, dr. med., v. r.

Rješenje, NN 33/2009-729
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 33/2009 (16.3.2009.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

**730**

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

**RJEŠENJE**

**O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA**

I.

U Rješenju o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08 i 17/08, 29/08, 32/08, 47/08, 69/08, 83/08, 90/08,137/08, 15/09 i 26/09) iza rednog broja 201. dodaju se brojevi i riječi:

»202. Poliklinika za internu medicinu, pedijatriju, fizikalnu medicinu i rehabilitaciju i medicinu rada Intermed Poslovna jedinica Pakrac, Pakrac, Stjepana Gabrića 9

203. Poliklinika za internu medicinu, pedijatriju, fizikalnu medicinu i rehabilitaciju i medicinu rada Intermed Poslovna jedinica Kutina, Kutina, A. Šenoe 1

204. Poliklinika Turjak d.o.o., Osijek, J. J. Strossmayera 163

205. Poliklinika za radiologiju, opću kirurgiju, urologiju, internu medicinu, ginekologiju i porodništvo, neurologiju, dermatologiju i venerologiju, ortopediju, citologiju, medicinu rada, otorinolaringologiju, oftalmologiju sa medicinsko-biokemijskim laboratorijem Sveti Rok M. D. Zagreb, Ulica grada Vukovara 284.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-05-1-1/3-09-25

Zagreb, 6. ožujka 2009.

Ministar
**mr. Darko Milinović, dr. med.**, v. r.

Ostalo, NN 33/2009-730
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 33/2009 (16.3.2009.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA I SOCIJALNE SKRBI

**731**

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravstva i socijalne skrbi donosi

**RJEŠENJE**

**O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA**

I.

U Rješenju o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07 i 133/07, 15/08, 29/08, 45/08, 90/08, 135/08, 15/09 i 26/09) u točki I. iza rednog broja 56. dodaju se brojevi i riječi:

» 57. Poliklinika za internu medicinu, pedijatriju, fizikalnu medicinu i rehabilitaciju i medicinu rada Intermed Poslovna jedinica Pakrac, Pakrac, Stjepana Gabrića 9

58. Poliklinika za internu medicinu, pedijatriju, fizikalnu medicinu i rehabilitaciju i medicinu rada Intermed Poslovna jedinica Kutina, Kutina, A. Šenoe 1

59. Poliklinika Turjak d.o.o., Osijek, J. J. Strossmayera 163

60. Poliklinika za radiologiju, opću kirurgiju, urologiju, internu medicinu, ginekologiju i porodništvo, neurologiju, dermatologiju i venerologiju, ortopediju, citologiju, medicinu rada, otorinolaringologiju, oftalmologiju s medicinsko-biokemijskim laboratorijem Sveti Rok M. D. Zagreb, Ulica grada Vukovara 284.«

II.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-05-1-1/3-09-40

Zagreb, 6. ožujka 2009.

Ministar
**mr. Darko Milinović, dr. med.**, v. r.

Rješenje, NN 33/2009-731
## Popis normi

### NN 33/2009 (16.3.2009.), Popis normi

DRŽAVNI ZAVOD ZA MJERITELJSTVO

732

Na temelju članka 7. stavka 2. Pravilnika o mjeriteljskim i temeljnim zahtjevima za neautomatske vage (»Narodne novine« broj 1/05, 11/05 i 42/07) Državni zavod za mjeriteljstvo objavljuje

POPIS NORMI

|  |  |  |  |
| --- | --- | --- | --- |
| Oznaka hrvatske norme | Naslov hrvatske norme | Oznaka europske norme | Naslov europske norme |
| HRN EN 45501:2004 | Mjeriteljski aspekti neautomatskih vaga (uključuje ispravak AC: 1993) | EN 45501:1992, EN 45501:1992/AC:1993 | Metrological aspects of non-automatic weighing instruments (includes amendment AC:1993) |

Klasa: 960-03/09-01/13
Urbroj: 558-01/1-09-1
Zagreb, 4. ožujka 2009.

Ravnatelj
Mirko Vuković, dipl. ing., v. r.

Ostalo, NN 33/2009-732
## Odluka o katastarskoj izmjeri na području Grada Siska za katastarske općine Stupno i Crnac

### NN 33/2009 (16.3.2009.), Odluka o katastarskoj izmjeri na području Grada Siska za katastarske općine Stupno i Crnac

DRŽAVNA GEODETSKA UPRAVA

733

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi:

ODLUKU

O KATASTARSKOJ IZMJERI NA PODRUČJU GRADA SISKA ZA KATASTARSKE OPĆINE STUPNO I CRNAC

1. U svrhu izrade katastra nekretnina i obnove zemljišne knjige na području Grada Siska za katastarske općine Stupno i Crnac provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geofoto d.o.o. Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geofoto d.o.o. Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljIštem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake

4. Nositelji prava na zemljištima na području katastarskih općina Stupno i Crnac dužni su do 1. srpnja 2009. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području katastarskih općina Stupno i Crnac dužni su, do roka navedenog u točKi 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Sisak i tvrtka Geofoto d.o.o. Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/08-04/14

Urbroj: 541-04-1/3-09-18

Zagreb, 24. veljače 2009.

Ravnatelj
prof. dr. sc. Željko Bačić, v. r.

Odluka, NN 33/2009-733
## Odluka o izmjenama i dopunama Odluke o uvjetima za odobrenje unutardnevnoga kredita na osnovi zaloga vrijednosnih papira

### NN 33/2009 (16.3.2009.), Odluka o izmjenama i dopunama Odluke o uvjetima za odobrenje unutardnevnoga kredita na osnovi zaloga vrijednosnih papira

HRVATSKA NARODNA BANKA

734

Na temelju članka 11. stavaka 1. i 3. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 11. ožujka 2009. donio je

ODLUKU

O IZMJENAMA I DOPUNAMA ODLUKE O UVJETIMA ZA ODOBRENJE UNUTARDNEVNOGA KREDITA NA OSNOVI ZALOGA VRIJEDNOSNIH PAPIRA

I.

Točka II. Odluke o uvjetima za odobrenje unutardnevnoga kredita na osnovi zaloga vrijednosnih papira (»Narodne novine«, br. 34/2005., 142/2008. i 150/2008.) mijenja se i glasi:

»Hrvatska narodna banka može odobriti unutardnevni kredit sljedećim kreditnim institucijama: bankama i štednim bankama te podružnicama stranih banaka sa sjedištem u Republici Hrvatskoj koje su dobile odobrenje za rad od Hrvatske narodne banke (u nastavku teksta: banke).«

II.

U točki IV. Odluke u stavku 4. brišu se riječi »u kunama«.

Iza stavka 4. dodaje se stavak 5., koji glasi:

»Trezorski zapisi Ministarstva financija Republike Hrvatske koji su izdani u stranoj valuti preračunavaju se u kune prema srednjem tečaju Hrvatske narodne banke koji vrijedi na dan odobravanja unutardnevnoga kredita.«

III.

Ova Odluka stupa na snagu danom objave u »Narodnim novinama«.

O. br. 732/2009.

Zagreb, 11. ožujka 2009.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 33/2009-734
## Odluka o izmjenama i dopunama Odluke o uvjetima za odobrenje kratkoročnoga kredita na osnovi zaloga vrijednosnih papira ( lombardni kredit)

### NN 33/2009 (16.3.2009.), Odluka o izmjenama i dopunama Odluke o uvjetima za odobrenje kratkoročnoga kredita na osnovi zaloga vrijednosnih papira ( lombardni kredit)

HRVATSKA NARODNA BANKA

**735**

Na temelju članka 11. stavaka 1. i 3. i članka 42. stavka 3. točke 5. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 11. ožujka 2009. donio je

**ODLUKU**

**O IZMJENAMA I DOPUNAMA ODLUKE O UVJETIMA ZA ODOBRENJE KRATKOROČNOGA KREDITA NA OSNOVI ZALOGA VRIJEDNOSNIH PAPIRA (LOMBARDNI KREDIT)**

I.

Točka II. Odluke o uvjetima za odobrenje kratkoročnoga kredita na osnovi zaloga vrijednosnih papira (lombardni kredit), »Narodne novine«, br. 34/2005., 142/2008. i 150/2008., mijenja se i glasi:

»Hrvatska narodna banka može odobriti lombardni kredit sljedećim kreditnim institucijama: bankama i štednim bankama te podružnicama stranih banaka sa sjedištem u Republici Hrvatskoj koje su dobile odobrenje za rad od Hrvatske narodne banke (u nastavku teksta: banke).«

II.

U točki III. Odluke u stavku 3. brišu se riječi »u kunama«.

Iza stavka 3. dodaje se stavak 4., koji glasi:

»Trezorski zapisi Ministarstva financija Republike Hrvatske koji su izdani u stranoj valuti preračunavaju se u kune prema srednjem tečaju Hrvatske narodne banke koji vrijedi na dan odobravanja lombardnoga kredita.«

III.

Ova Odluka stupa na snagu danom objave u »Narodnim novinama«.

O. br. 733/2009.

Zagreb, 11. ožujka 2009.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Željko Rohatinski**, v. r.

Odluka, NN 33/2009-735
## Plan prijama u državnu službu Državnog ureda za reviziju za 2009. godinu

### NN 33/2009 (16.3.2009.), Plan prijama u državnu službu Državnog ureda za reviziju za 2009. godinu

DRŽAVNI URED ZA REVIZIJU

736

Na temelju odredbi članka 43. stavka 2. točka c. Zakona o državnim službenicima (»Narodne novine«, broj 92/05., 107/07. i 27/08.), glavni državni revizor Državnog ureda za reviziju donosi

PLAN PRIJAMA

U DRŽAVNU SLUŽBU DRŽAVNOG UREDA ZA REVIZIJU ZA 2009. GODINU

I.

Ovim Planom prijama u državnu službu utvrđuje se prijam državnih službenika u Državni ured za reviziju tijekom 2009. godine.

II.

Utvrđuje se da je Pravilnikom o unutarnjem redu Državnog ureda za reviziju predviđeno ukupno 307 radnih mjesta, a popunjeno je 280 radnih mjesta.

III.

U Državnom uredu za reviziju za 2009. godinu planira se prijam na neodređeno vrijeme:

– 5 (pet) vježbenika visoke stručne spreme,

– 5 (pet) službenika – revizora visoke stručne spreme.

IV.

Za planirani prijam službenika osigurana su sredstva i pribavljena suglasnost Ministarstva financija.

V.

Plan prijama u državnu službu objavit će se u »Narodnim novinama«, dnevnom listu »Vjesnik« i na web-stranici Središnjeg državnog ureda za upravu.

Klasa: 112-01/09-01/2

Urbroj: 613-01-01-09-1

Zagreb, 4. ožujka 2009.

Glavni državni revizor
Šima Krasić, dipl. oec., v. r.

Ostalo, NN 33/2009-736
## Odluka o visini naknade za provedbu stručnog ispita za ovlaštenog ispitivača

### NN 33/2009 (16.3.2009.), Odluka o visini naknade za provedbu stručnog ispita za ovlaštenog ispitivača

HRVATSKI AUTOKLUB

**741**

Na temelju članka 35. Pravilnika o stručnom ispitu za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj: 155/08), članka 28. Pravilnika Hrvatskog autokluba o organiziranju i provedbi stručnog ispita za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj: 33/09) Upravni odbor Hrvatskog autokluba na 10. sjednici održanoj 12. ožujka 2009. godine donio je

**ODLUKU**

**O VISINI NAKNADE ZA PROVEDBU STRUČNOG ISPITA ZA OVLAŠTENOG ISPITIVAČA**

Članak 1.

Visina naknade za stručni ispit za ovlaštenog ispitivača iznosi 1.430,00 kuna.

Članak 2.

U naknadi iz članka 1. ove Odluke nije sadržan porez na dodanu vrijednost.

Članak 3.

Naknada za korištenje vozila određene kategorije na praktičnom dijelu ispita, sukladno članku 19. stavak 6. Pravilnika Hrvatskog autokluba o organiziranju i provedbi stručnog ispita za stručnog voditelja u autoškoli, predavača, ovlaštenog ispitivača i ovlaštenog nadzornika, obračunava se u visini stvarno nastalih troškova korištenja.

Članka 4.

Stupanjem na snagu ove Odluke prestaje važiti Odluka o visini naknade za provedbu stručnog ispita za ovlaštenog ispitivača broj 10845/6. od 16. rujna 2006. godine.

Članak 5.

Ova Odluka stupa na snagu osmog dana od dana objave u »Narodnim novinama«.

Broj: 2337/11-11.1.

Zagreb, 12. ožujka 2009.

Predsjednik

**Ivo Bikić, dipl. iur.**, v. r.

Odluka, NN 33/2009-741
## Odluka o visini naknade za provedbu stručnog ispita za ovlaštenog nadzornika

### NN 33/2009 (16.3.2009.), Odluka o visini naknade za provedbu stručnog ispita za ovlaštenog nadzornika

HRVATSKI AUTOKLUB

**742**

Na temelju članka 35. Pravilnika o stručnom ispitu za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj: 155/08), članka 28. Pravilnika Hrvatskog autokluba o organiziranju i provedbi stručnog ispita za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj: 33/09), Upravni odbor Hrvatskog autokluba na svojoj 10. sjednici održanoj 12. ožujka 2009. godine donio je

**ODLUKU**

**O VISINI NAKNADE ZA PROVEDBU STRUČNOG ISPITA ZA OVLAŠTENOG NADZORNIKA**

Članak 1.

Visina naknade za stručni ispit za ovlaštenog nadzornika iznosi:

|  |  |
| --- | --- |
| Stručni ispit za ovlaštenog nadzornika | Naknada, (kuna) |
| Pismeni dio – testiranje | 390,00 |
| Praktični dio | 790,00 |
| Usmeni dio stručnog ispita | 360,00 |
| Ukupno | 1540,00 |

Članak 2.

U naknadi iz članka 1. ove Odluke nije sadržan porez na dodanu vrijednost.

Članak 3.

Troškove stručnog ispita snosi osoba koja polaže stručni ispit.

Članak 4.

Ova Odluka stupa na snagu osmog dana od dana objave u »Narodnim novinama«.

Broj: 2337/11-11.2.

Zagreb, 12. ožujka 2009.

Predsjednik
**Ivo Bikić, dipl. iur**., v. r.

Odluka, NN 33/2009-742
## Odluka o visini naknade za provedbu stručnog ispita za stručnog voditelja autoškole i za predavača u autoškoli

### NN 33/2009 (16.3.2009.), Odluka o visini naknade za provedbu stručnog ispita za stručnog voditelja autoškole i za predavača u autoškoli

HRVATSKI AUTOKLUB

**743**

Na temelju članka 35. Pravilnika o stručnom ispitu za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj: 155/08), članka 28. Pravilnika Hrvatskog autokluba o organiziranju i provedbi stručnog ispita za stručnog voditelja u autoškoli, predavača, ovlaštenog ispitivača i ovlaštenog nadzornika (»Narodne novine«, broj: 33/09) Upravni odbor Hrvatskog autokluba na svojoj 10. sjednici održanoj 12. ožujka 2009. godine donio je

**ODLUKU**

**O VISINI NAKNADE ZA PROVEDBU STRUČNOG ISPITA ZA STRUČNOG VODITELJA AUTOŠKOLE I ZA PREDAVAČA U AUTOŠKOLI**

Članak 1.

Visina naknade za stručni ispit za stručnog voditelja autoškole i za predavača u autoškoli iznosi:

|  |  |
| --- | --- |
| Stručni ispit za stručnog voditelja i predavača | Naknada, (kuna) |
| Pismeni dio stručnog ispita/testiranje | 330,00 |
| Praktični dio stručnog ispita – ogledni nastavni sat | 340,00 |
| Usmeni dio stručnog ispita | 315,00 |
| Ukupno | 985,00 |

Članak 2.

U naknadi iz članka 1. ove Odluke nije sadržan porez na dodanu vrijednost.

Članak 3.

Troškove stručnog ispita snosi osoba koja polaže stručni ispit.

Članak 4.

Stupanjem na snagu ove Odluke prestaje važiti Odluka o visini naknade za provedbu stručnog ispita za stručnog voditelja autoškole i za predavača u autoškoli broj 3825/1. od 27. travnja 2005. godine.

Članak 5.

Ova Odluka stupa na snagu osmog dana od dana objave u »Narodnim novinama«.

Broj: 2337/11-11.3.

Zagreb, 12. ožujka 2009.

Predsjednik
**Ivo Bikić, dipl. iur**., v. r.

Odluka, NN 33/2009-743
## Odluka o visini naknade za provjeru stručne osposobljenosti

### NN 33/2009 (16.3.2009.), Odluka o visini naknade za provjeru stručne osposobljenosti

HRVATSKI AUTOKLUB

**744**

Na temelju članka 15. stavka 3. Pravilnika o stručnom usavršavanju i provjeri stručne osposobljenosti stručnih voditelja autoškola, predavača, instruktora vožnje, ovlaštenih ispitivača i ovlaštenih nadzornika (»Narodne novine«, broj: 148/08) i članka 24. stavka 3. Pravilnika Hrvatskog autokluba o organiziranju i provedbi stručnog usavršavanja i provjeri stručne osposobljenosti stručnih voditelja autoškola, predavača, instruktora vožnje, ovlaštenih ispitivača i ovlaštenih nadzornika (»Narodne novine«, broj: 33/09) Upravni odbor Hrvatskog autokluba na svojoj 10. sjednici održanoj 12. ožujka 2009. godine donio je

**ODLUKU**

**O VISINI NAKNADE ZA PROVJERU STRUČNE OSPOSOBLJENOSTI**

Članak 1.

Visina naknade za ponovno polaganje provjere stručne osposobljenosti iznosi:

|  |  |
| --- | --- |
| Polaganje provjere stručne osposobljenosti | Naknada, (kuna) |
| Test znanja | 200,00 |
| Ogledni nastavni sat iz predmeta Prometnih propisa i sigurnosnih pravila | 250,00 |
| Ogledni nastavni sat iz predmeta Upravljanja vozilom | 350,00 |

Članak 2.

U naknadi iz članka 1. ove odluke nije sadržan porez na dodanu vrijednost.

Članak 3.

Troškove ponovnog polaganja provjere stručne osposobljenosti snosi osoba koja ne položi iz prvog pokušaja provjeru stručne osposobljenosti.

Članak 4.

Ova Odluka stupa na snagu osmog dana od dana objave u »Narodnim novinama«.

Broj: 2337/11-11.4.

Zagreb, 12. ožujka 2009.

Predsjednik
**Ivo Bikić, dipl. iur**., v. r.

Odluka, NN 33/2009-744
## Odluka o visini naknade za korištenje vozila Hrvatskog autokluba u svrhu polaganja vozačkog ispita

### NN 33/2009 (16.3.2009.), Odluka o visini naknade za korištenje vozila Hrvatskog autokluba u svrhu polaganja vozačkog ispita

HRVATSKI AUTOKLUB

**745**

Na temelju članka 18. i 28. Pravilnika o načinu obavljanja i organiziranja vozačkih ispita te načinu izdavanja i oduzimanja dopuštenja ovlaštenom ispitivaču (»Narodne novine«, broj: 155/08) te članka 36. Pravilnika Hrvatskog autokluba o organiziranju i provođenju vozačkih ispita (»Narodne novine«, broj: 33/09) Upravni odbor Hrvatskog autokluba na svojoj 10. sjednici održanoj 12. ožujka 2009. godine donio je

**ODLUKU**

**O VISINI NAKNADE ZA KORIŠTENJE VOZILA HRVATSKOG AUTOKLUBA U SVRHU POLAGANJA VOZAČKOG ISPITA**

Članak 1.

Visina naknade za korištenje vozila Hrvatskog autokluba u svrhu polaganja vozačkog ispita B kategorije iz nastavnog predmeta Upravljanje vozilom iznosi 83,00 kune.

Članak 2.

Visina naknade za korištenje vozila Hrvatskog autokluba u svrhu polaganja vozačkog ispita A1, A2, A i M kategorije iz nastavnog predmeta Upravljanje vozilom kojim se prati to vozilo iznosi 66,00 kuna.

Članka 4.

U naknadi iz članka 1. i 2. ove Odluke nije sadržan porez na dodanu vrijednost.

Članak 5.

Ova Odluka stupa na snagu osmog dana od dana objave u »Narodnim novinama«.

Broj: 2337/11-11.5.

Zagreb, 12. ožujka 2009.

Predsjednik
Ivo Bikić, dipl. iur., v. r.

Odluka, NN 33/2009-745
## Odluka o postavljenju dr. sc. Ivice Tomića za izvanrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske, sa sjedištem u Londonu

### NN 34/2009 (18.3.2009.), Odluka o postavljenju dr. sc. Ivice Tomića za izvanrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske, sa sjedištem u Londonu

**PREDSJEDNIK REPUBLIKE HRVATSKE**

751

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: T-080-02/08-01/365, urbroj: 50304/2-09-01 od 5. ožujka 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam dr. sc. IVICU TOMIĆA za izvanrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske, sa sjedištem u Londonu.

Ova Odluka stupa na snagu danom donošenja.

Klasa: 018-07/08-02/34

Urbroj: 71-05-03/1-09-7

Zagreb, 10. ožujka 2009.

Predsjednik
Republike Hrvatske
Stjepan Mesić, v. r.

Odluka, NN 34/2009-751
## Odluka o oduzimanju odlikovanja i medalje Vladimiru (Rudolfovom) Zagorcu

### NN 34/2009 (18.3.2009.), Odluka o oduzimanju odlikovanja i medalje Vladimiru (Rudolfovom) Zagorcu

**PREDSJEDNIK REPUBLIKE HRVATSKE**

752

Na temelju članka 97. Ustava Republike Hrvatske i članka 36. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za vojna odlikovanja i priznanja, donosim

ODLUKU

O ODUZIMAJU ODLIKOVANJA I MEDALJE

I.

Na temelju postupanja protivno pravnom poretku i moralnim zasadama u Republici Hrvatskoj, VLADIMIRU (Rudolfovom) ZAGORCU, oduzimaju se sljedeća odlikovanja: Red kneza Domagoja s ogrlicom, Red Nikole Šubića Zrinskog, Red bana Jelačića, Red Ante Starčevića, Red Danice hrvatske s likom Blaža Lorkovića, Red hrvatskog trolista, Red hrvatskog pletera, Spomenica domovinske zahvalnosti i medalja »Iznimni pothvati«.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 060-03/09-07/01

Urbroj: 71-05-04/1-09-01

Zagreb, 9. ožujka 2009.

Predsjednik
Republike Hrvatske
Stjepan Mesić, v. r.

Odluka, NN 34/2009-752
## Pravilnik o izmjenama i dopunama Pravilnika o obvez­nim evidencijama za obračun koncesijske naknade u casinima i automat-klubovima

### NN 34/2009 (18.3.2009.), Pravilnik o izmjenama i dopunama Pravilnika o obvez­nim evidencijama za obračun koncesijske naknade u casinima i automat-klubovima

**MINISTARSTVO FINANCIJA**

753

Na temelju članka 39. stavka 3. Zakona o priređivanju igara na sreću i nagradnih igara (»Narodne novine«, br. 83/02, 149/02), ministar financija donosi

PRAVILNIK

O IZMJENAMA I DOPUNAMA PRAVILNIKA O OBVEZNIM EVIDENCIJAMA ZA OBRAČUN KONCESIJSKE NAKNADE U CASINIMA I AUTOMAT-KLUBOVIMA

Članak 1.

U Pravilniku o obveznim evidencijama za obračun koncesijske naknade u casinima i automat-klubovima (»Narodne novine«, br. 43/03, 47/06, 30/08) u članku 16. iza stavka 4. dodaje se novi stavak koji glasi:

(5) Kod podnošenja zahtjeva za izdavanje prethodnog mišljenja za lokaciju poslovnog prostora u kojemu se namjeravaju priređivati igre na sreću u casinima u ugostiteljskim objektima skupine »hoteli« kategorije pet ili više zvjezdica, ne moraju biti ispunjeni uvjeti propisani stavkom 4. ovoga članka.

Dosadašnji stavak 5. postaje stavak 6.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 461-01/09-01/149

Urbroj: 513-07-21-07/09-01

Zagreb, 4. ožujka 2009.

Ministar financija
Ivan Šuker, v. r.

Pravilnik, NN 34/2009-753
## Dopuna Popisa ovlaštenih ispitnih laboratorija

### NN 34/2009 (18.3.2009.), Dopuna Popisa ovlaštenih ispitnih laboratorija

**MINISTARSTVO POLJOPRIVREDE, RIBARSTVA I RURALNOG RAZVOJA**

754

Ministarstvo poljoprivrede, ribarstva i ruralnog razvoja na temelju članka 81. stavka 6. Zakona o hrani (»Narodne novine« br. 46/07, 155/08) objavljuje

DOPUNU POPISA

OVLAŠTENIH ISPITNIH LABORATORIJA

U Popisu ovlaštenih ispitnih laboratorija (»Narodne novine« br. 44/07, 105/08, 28/09) iza točke 9. dodaje se točka 10. koja glasi:

»10. E.C. Inspekt d.o.o., Josipa Pupačića 2, Zagreb, za obavljanje specijalizirane djelatnosti s mogućnošću izdavanja međunarodnih certifikata za obavljanje sljedećih analiza:

a) žitarice i proizvodi mljevenja žitarica:

– određivanje ukupnog pepela

b) mirodije i začini:

– određivanje ukupnog pepela

c) čaj:

– određivanje ukupnog pepela

d) proizvodi od voća i povrća:

– određivanje količine topljive suhe tvari (refraktometrijski)

– određivanje kiselosti titracijom

– određivanje pH vrijednosti.«

Ministar
mr. sc. Božidar Pankretić, v. r.

Ostalo, NN 34/2009-754
## Rješenje kojim se Financijskoj agenciji, Zagreb, daje dozvola za obavljanje poslova zastupanja u osiguranju

### NN 34/2009 (18.3.2009.), Rješenje kojim se Financijskoj agenciji, Zagreb, daje dozvola za obavljanje poslova zastupanja u osiguranju

**HRVATSKA AGENCIJA ZA NADZOR FINANCIJSKIH USLUGA**

761

Na temelju odredbi članka 15. stavak 1. točke 4. alineje 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 250. stavak 4. i članka 252. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, na zahtjev Financijske agencije, Zagreb, Koturaška cesta 43, MBS: 080422905, za izdavanje dozvole za obavljanje poslova zastupanja u osiguranju, na sjednici održanoj 12. ožujka 2009. donijela je

RJEŠENJE

I. Financijskoj agenciji, Zagreb, Koturaška cesta 43, MBS: 080422905, daje se dozvola za obavljanje poslova zastupanja u osiguranju.

II. Izreka ovog rješenja objavit će se u »Narodnim novinama«.

Klasa: UP/I-453-02/09-37/16

Urbroj: 326-112-09-2

Zagreb, 12. ožujka 2009.

Član Uprave
Ivo Šulenta, v. r.

Rješenje, NN 34/2009-761
## Rješenje kojim se društvu Z plus za zastupanje u osiguranje d.o.o. Sesvete, daje odobrenje za pripajanje dru­štva Auto management centar - DK d.o.o. za zastupanje u osiguranju, Sesvete, i društva Auto management centar - NB d.o.o. za zastupanje u osiguranju, Sesvete

### NN 34/2009 (18.3.2009.), Rješenje kojim se društvu Z plus za zastupanje u osiguranje d.o.o. Sesvete, daje odobrenje za pripajanje dru­štva Auto management centar - DK d.o.o. za zastupanje u osiguranju, Sesvete, i društva Auto management centar - NB d.o.o. za zastupanje u osiguranju, Sesvete

**HRVATSKA AGENCIJA ZA NADZOR FINANCIJSKIH USLUGA**

762

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 255. stavak 1, i članka 260. stavak 1. točka 1. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu društva Z plus za zastupanje u osiguranje d.o.o. Sesvete, Ljudevita Posavskog 7A, za izdavanje odobrenja za pripajanje društva Auto management centar – DK d.o.o. za zastupanje u osiguranju, Sesvete, Ljudevita Posavskog 7A i društva Auto management centar – DK d.o.o. za zastupanje u osiguranju, Sesvete, Ljudevita Posavskog 7A, na sjednici održanoj 12. ožujka 2009. donijela je

RJEŠENJE

I. Društvu Z plus za zastupanje u osiguranju d.o.o. Sesvete, Ljudevita Posavskog 7A, daje se odobrenje za pripajanje društva Auto management centar – DK d.o.o. za zastupanje u osiguranju, Sesvete, Ljudevita Posavskog 7A i društva Auto management centar – NB d.o.o. za zastupanje u osiguranju, Sesvete, Ljudevita Posavskog 7A.

II. Društvo Z plus za zastupanje u osiguranje d.o.o. Sesvete, Ljudevita Posavskog 7A, dužno je u roku od osam dana od dana upisa u sudski registar pripajanja društva Auto management centar – DK d.o.o. za zastupanje u osiguranju, Sesvete, Ljudevita Posavskog 7A i društva Auto management centar – NB d.o.o. za zastupanje u osiguranju, Sesvete, Ljudevita Posavskog 7A, dostaviti Hrvatskoj agenciji za nadzor financijskih usluga rješenje o upisu pripajanja u sudski registar.

III. Izreka ovog rješenja objavit će se u »Narodnim novinama«.

Klasa UP/I-453-02/09-41/1

Urbroj: 326-112-09-3

Zagreb, 12. ožujka 2009.

Član Uprave
Ivo Šulenta, v. r.

Rješenje, NN 34/2009-762